മലപ്പുറം സ്വദേശിയായ ഹസീന ഭര്ത്താവ് തന്നെ മൊഴി ചൊല്ലിയ വിവരം അറിയുന്നത് പള്ളി കമ്മിറ്റി കൈമാറിയ കത്തിലൂടെ മുഹമ്മദ് ഫാസില് നടത്തിയത് ജാമ്യം പോലും ലഭിക്കാത്ത കുറ്റം കേരളത്തിലും തലാഖ് നിര്ബാധം തുടരുന്നു ഞെട്ടിക്കുന്ന വിവരങ്ങള് ഇങ്ങനെ ഫറൂക്ക്: രാജ്യത്ത് മുത്തലാഖ് നിയമം മൂലം നിരോധിച്ചിട്ടും നിയമ വ്യവസ്ഥയെ വെല്ലുവിളിച്ച് ചിലര്. ഇന്നും തലാഖിന് ഇരയാകുന്ന യുവതികള് ഈ കേരളത്തിലുമുണ്ട്. അവരില് ഒരാളാണ് മലപ്പുറം ജില്ലയിലെ ചെനക്കലങ്ങാടി ചെങ്കണയില് കോയകുട്ടിയുടെ മകള് എം ഹസീന. 26കാരിയായ ഹസീനയെ കഴിഞ്ഞ വര്ഷം ഫെബ്രുവരി 11നാണ് ഭര്ത്താവ് കോഴിക്കോട് ജില്ലയിലെ രാമനാട്ടുകര മണ്ണാറക്കല് പറമ്ബില് മുഹമ്മദ് ഫാസില് തലാക്ക് ചൊല്ലി ബന്ധം വേര്പെടുത്തിയത്. പള്ളി കമ്മിറ്റി കൈമാറിയ കത്തിലൂടെയാണ് താന് മൊഴിചൊല്ലപ്പെട്ട വിവരം ഹസീന അറിയുന്നത്. 2015 ആഗസ്റ്റ്15നാണ് ഹസീനയെ മുഹമ്മദ് ഫാസില് വിവാഹം കഴിക്കുന്നത്. എന്നാല്, വിവാഹശേഷം ആദ്യ രണ്ടു ദിവസം മാത്രമാണ് ഹസീന സമാധാനം എന്തെന്ന് അറിയുന്നത്. അമ്ബത് പവന് സ്വര്ണവും 90,000 രൂപയും സ്ത്രീധനം നല്കിയാണ് ഹസീനയെ കോയകുട്ടി വിവാഹം കഴിപ്പിച്ചത്. എന്നാല്, ഭര്തൃവീട്ടില് എത്തിയതോടെ ഹസീനയുടെ സൗന്ദര്യവും പഠിപ്പും ഭര്ത്താവിനും വീട്ടുകാര്ക്കും പ്രശ്നമായി. തനിക്ക് സൗന്ദര്യം ഇല്ല പഠിപ്പില്ല എന്നൊക്കെ പറഞ്ഞ് ഭര്ത്താവും ഭര്തൃ വീട്ടുകാരും നിരന്തരം പരിഹസിക്കുകയും കുറ്റപ്പെടുത്തുകയും ചെയ്തിന്നതായും യുവതി പറയുന്നു. കഴിഞ്ഞ മൂന്നുവര്ഷമായി യുവതിയുടെ വീട്ടിലാണ് സ്ഥിര താമസം. അവര്ക്ക് അഞ്ചു വയസ്സായ കണ്ണിന് അലര്ജി ബാധിച്ച ഒരു മകനുണ്ട്. മകന് വേണ്ട ചികിത്സാചെലവ് മുഴുവനും വാഹിക്കുന്നത് യുവതിയുടെ വീട്ടുകാരാണ്. ഭര്ത്താവോ ഭര്തൃ വീട്ടുകാരോ അവരെ തിരിഞ്ഞു പോലും നോക്കുന്നില്ല. കല്യാണം കഴിയുന്ന സമയത്ത് സമ്മാനമായി 50 പവന് സ്വര്ണ്ണം യുവതിയുടെ വീട്ടുകാര് നല്കിയിരുന്നു. കൂടാതെ സൗന്ദര്യത്തിന്റെയും മറ്റും പേരും പറഞ്ഞ് യുവതിയെ ഉപദ്രവിക്കുന്നതോടൊപ്പം പകരമായി 90,000 രൂപ യുവതിയുടെ വീട്ടില് നിന്നും മുഹമ്മദ് ഫാസില് വാങ്ങിയിരുന്നു. നിരവധിതവണ ഈ വിഷയത്തെ ചൊല്ലി രണ്ടു വീട്ടുകാരും ചര്ച്ചനടത്തുകയും അതിലൊന്നില് യുവതി ഏതെങ്കിലും കാരണവശാല് ആത്മഹത്യ ചെയ്യുകയോ, മരിക്കാന് ഇടയാവുകയോ ചെയ്താല് അതില് ഭര്ത്താവിനും ഭര്തൃ വീട്ടുകാര്ക്കും യാതൊരുവിധത്തിലുള്ള പങ്കും ഉണ്ടാവില്ല എന്ന് നിയമവിരുദ്ധമായി എഴുതി വാങ്ങിയശേഷമാണ് യുവതിയെ ഭര്തൃ വീട്ടിലേക്ക് കൊണ്ടുപോയത്. തുടര്ന്നും നിരവധിതവണ യുവതിയെ പരസ്യമായി അപമാനിക്കുകയും ഉപദ്രവിക്കുകയും ചെയ്തിരുന്നു. ഉപദ്രവം തീരെ സഹിക്കാന് വയ്യാതായപ്പോലാണ് യുവതി വനിത സെല്ലിലും ഫറൂക്ക് പോലീസ് സ്റ്റേഷനിലും പരാതി നല്കിയത്. തുടര്ന്ന് സ്റ്റേഷനില് ഇരു കൂട്ടരെയും വിളിപ്പിച്ച് 15 ദിവസം രണ്ടു പേരും ഫോണിലൂടെ വിളിച്ചു സംസാരിച്ച ശേഷം വീട്ടിലേക്ക് കൂട്ടി കൊണ്ടുപോവാന് തീരുമാനിക്കുകയും ചെയ്തു. പിന്നീട് പള്ളി കമ്മിറ്റിയാണ് ഹസീനയെ മുഹമ്മദ് ഫാസില് മൊഴി ചൊല്ലിയതായുള്ള കത്ത് നല്കുന്നത്. സംസ്ഥാനത്ത് സ്ത്രീകള്ക്ക് എതിരായ ഗാര്ഹിക പീഡന പരാതികള് വര്ദ്ധിച്ചു വരുന്ന സാഹചര്യത്തില് സ്ത്രീ സുരക്ഷയ്ക്കും സഹായത്തിനുമായി പ്രവര്ത്തിക്കുന്ന ഹെല്പ്ലൈനുകളില് ഒരു ദിവസം വരുന്നത് മുപ്പതോളം കോളുകളാണ്. ചിലതു കൗണ്സലിങ് തേടിയുള്ളതാണെങ്കില് ചിലത് രക്ഷപ്പെടുത്തണം എന്നാവശ്യപ്പെട്ടുള്ള നിലവിളികളായിരിക്കും. ഇന്ന് ശാരീരിക, ലൈംഗിക പീഡന പരാതികളേക്കാള് കൂടുതല് സാമ്ബത്തിക, മാനസിക പീഡന പരാതികളാണ് സംസ്ഥാനത്ത് നിലനില്ക്കുന്നതെന്ന് കണക്കുകള് സൂചിപ്പിക്കുന്നു. മുത്തലാഖ് 2019 ജൂലൈ 30നാണ് രാജ്യസഭയും മുത്തലാഖ് നിരോധന നിയമം പാസാക്കുന്നത്. മൂന്നുവട്ടം മൊഴിചൊല്ലി മുത്തലാക്കിലൂടെ വിവാഹബന്ധം ഉപേക്ഷിക്കുന്ന ഭര്ത്താവിന് മൂന്നു വര്ഷം തടവുശിക്ഷയും പിഴയും ലഭിക്കുന്നതാണ് മുസ്ലിം വനിതാ വിവാഹാവകാശ സംരക്ഷണ ബില്ലിന്റെ കാതല്. മുത്തലാഖ് ചൊല്ലിയാല് ജാമ്യമില്ലാ വകുപ്പ് ചുമത്താനും വകുപ്പുണ്ട്. അറബിയില് തലാഖ് എന്നാല് പുരുഷന് നടത്തുന്ന വിവാഹമോചനം എന്നാണ് അര്ഥം. സ്ത്രീ പുരുഷനില്നിന്ന് വിവാഹം മോചനം നേടുന്നതിനെ ഫസ്ഖ് എന്നാണ് പറയുന്നത്. എന്നാല് തലാഖ് പോലെ ഫസ്ഖ് നടത്താനുള്ള അധികാരം മുസ്ലിം സമുദായം സത്രീകള്ക്കു നല്കിയിട്ടുണ്ടോയെന്നു സംശയമാണ്. സ്ത്രീയും പുരുഷനും വിവാഹബന്ധം വേര്പെടുത്താന് പാടില്ലെന്ന ഖുര്ആന് വചനങ്ങള് ഉണ്ടെങ്കിലും പുരുഷന്മാര് തലാഖ് പ്രയോഗിച്ച് സ്ത്രീകളെ ഉപേക്ഷിക്കുന്നതു വ്യാപകമാണ്. ഭാര്യയ്ക്കും ഭര്ത്താവിനും ഒരുമിച്ച് മുന്നോട്ട് പോകാന് സാധിക്കാന് സാധിക്കാത്ത സാഹചര്യത്തില് മാത്രമെ ഇസ്ലാം മതവിശ്വാസപ്രകാരം തലാഖ് അനുവദിക്കുന്നുള്ളൂ. എന്നാല് തലാഖിനെ ഇന്ന് വ്യാപകമായി ദുരുപയോഗം ചെയ്യുകയാണ്. തലാഖ് എന്ന് ഉരുവിട്ടാല് തന്നെ വിവാഹ മോചനമായെന്നു കരുതുന്നവരാണ് പലരും. അതേസമയം ഒരാള് ഭാര്യയോട് തലാഖ് എന്ന് പറഞ്ഞാല് വിവാഹ മോചനം ഒരിക്കലും സംഭവിക്കില്ല, മറിച്ച് അത് വിവാഹ മോചനത്തിന്റെ ഭാഗമായ ഒരു കര്മ്മം മാത്രമായാണ് പരിഗണിക്കുന്നത്. സ്വബോധം ഇല്ലാതെയോ ദേഷ്യത്തിലോ പറയുന്ന തലാഖ് ഒരിക്കലും സ്വീകരിക്കപ്പെടില്ല. ആര്ത്തവ സമയത്തോ ഗര്ഭിണി ആയിരിക്കുമ്ബോഴും തലാഖ് ചൊല്ലാന് പാടില്ലെന്നും വ്യവസ്ഥയുണ്ട്. വിവാഹമോചനത്തിന്റെ ഭാഗമായി ഭര്ത്താവ് ഭാര്യയോട് തലാഖ് പറഞ്ഞാലുടന് സ്ത്രീയെ വീട്ടില്നിന്ന് പുറത്താക്കാനും സാധിക്കില്ല. മൂന്ന് മാസം നിര്ബന്ധമായും ഭര്ത്താവിന്റെ വീട്ടില് തങ്ങണമെന്നാണ് വ്യവസ്ഥ. ഇതിനു അറബിയില് പറയുന്ന വാക്കാണു ഇദ്ദ. പിണങ്ങിയ ദമ്ബതികള് തമ്മില് യോജിപ്പിലെത്താന് സാധ്യത ഉള്ളതിനാലാണ് ഇദ്ദ നടപ്പാക്കണമെന്ന് ഇസ്ലാം നിയമം നിര്ദ്ദേശിച്ചിരിക്കുന്നത്. ഇദ്ദയ്ക്കിടെ ദമ്ബതികള് തമ്മില് ലൈംഗികബന്ധം നടന്നാലും തലാഖ് റദ്ദാക്കപ്പെടും. ഈ മൂന്നു മാസത്തിനിടയിലും ഇരുവരും തമ്മിലുള്ള പ്രശ്നങ്ങള് ഒത്തു തീര്പ്പില് എത്തിയില്ലെങ്കില് മാത്രമെ വിവാഹമോചനം യാഥാര്ഥ്യമാകൂ. അതായത് തലാഖ് പറഞ്ഞാലുടന് വിവാഹമോചനം നടക്കില്ലെന്ന് ഇതില്നിന്ന് വ്യക്തമാണ്. മൂന്നു മാസം കഴിഞ്ഞ് വിവാഹമോചനം കഴിഞ്ഞാലും സ്ത്രീയ്ക്കു ലഭിക്കേണ്ട അവകാശങ്ങളെ കുറിച്ച് ഇസ്ലാം നിയമം വ്യക്തമായി പറയുന്നുണ്ട്. ഇതില് ഏറ്റവും പ്രധാന വിവാഹത്തിന്റെ ഭാഗമായി പുരുഷനില് നിന്നും ലഭിച്ച മഹര് സ്ത്രീ ഒരിക്കലും മടക്കി നല്കേണ്ടതില്ലെന്നതാണ്. ഇതേക്കുറിച്ച് ഖുര് ആന് പറയുന്നത് ഇങ്ങനെ: അവളില് ഒരുവള്ക്ക് നിങ്ങള് ഒരു കൂമ്ബാരം തന്നെ കൊടുത്തിട്ടുണ്ടായിരുന്നുവെങ്കിലും നിങ്ങള് അത് തിരിച്ച് വാങ്ങരുത്420മഹര് എത്ര വേണമെന്നത് തീരുമാനിക്കാനുള്ള സ്വാതന്ത്ര്യവും സ്ത്രീയ്ക്കാണ് ഇസ്ലാം മതം നല്കിയിരിക്കുന്നത്. വിവാഹമോചിതയായ സ്ത്രീയ്ക്ക് നഷ്ടപരിഹാരം നല്കണമെന്നും വ്യവസ്ഥയുണ്ട്. ഇതേക്കുറിച്ച് ഖുര്ആന് പ്രതിപാദിക്കുന്നത് ഇങ്ങനെ : വിവാഹ മോചിതരായ സ്ത്രീകള്ക്ക് ന്യായ പ്രകാരം എന്തെങ്കിലും ജീവിത വിഭവമായി നല്കേണ്ടതുണ്ട്. ഭയ ഭക്തിയുള്ളവര്ക്ക് അതൊരു ബാദ്ധ്യതയത്രെ 2241. എന്നാല് ഈ വ്യവസ്ഥകളെ എല്ലാം അട്ടിമറിച്ച് മുസ്ലിം നിയമത്തെ തോന്നിയപടി വ്യാഖ്യാനിച്ചാണ് കാലക്രമേണ നിയമങ്ങളെല്ലാം സ്ത്രീകള്ക്ക് എതിരാണെന്ന തോന്നല് ഉണ്ടാക്കിയെടുത്തത്.